สิริพงศ์ อังคสกุลเกียรติ

สิริพงศ์ อังคสกุลเกียรติ (เกิด 26 สิงหาคม พ.ศ. 2519)  เป็นนักธุรกิจและนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดศรีสะเกษ และรองหัวหน้าพรรคภูมิใจไทย อดีตโฆษกประจำสำนักนายกรัฐมนตรี อดีตกรรมการและอดีตโฆษกศูนย์ปฏิบัติการแก้ไขสถานการณ์ฉุกเฉินอุทกภัยคำสั่งนายกรัฐมนตรี ที่ 12/2568 เรื่อง การจัดตั้งหน่วยงานพิเศษเพื่อปฏิบัติหน้าที่ตามพระราชกำหนดการบริหารราชการในสถานการณ์ฉุกเฉิน พ.ศ. 2548 ในรัฐบาลอนุทิน ชาญวีรกูล อดีตกรรมการบริหารพรรคชาติไทย อดีตกรรมการผู้ช่วยรัฐมนตรีว่าการกระทรวงศึกษาธิการ (เพิ่มพูน ชิดชอบ) และอดีตประธานหอการค้าจังหวัดศรีสะเกษ

 ประวัติ 
สิริพงศ์ เกิดเมื่อวันที่ 26 สิงหาคม พ.ศ. 2519 ที่ตำบลเมืองเหนือ อำเภอเมืองศรีสะเกษ จังหวัดศรีสะเกษชีวประวัติ สิริพงศ์ อังคสกุลเกียรติ เป็นบุตรนายฉัฐมงคล อังคสกุลเกียรติ นายกเทศมนตรีเมืองศรีสะเกษ และนางสกุลทิพย์ อังคสกุลเกียรติ

สำเร็จการศึกษาระดับประถมศึกษา จากโรงเรียนมารีวิทยา ศรีสะเกษ ระดับมัธยมศึกษา จากโรงเรียน ภ.ป.ร. ราชวิทยาลัย ในพระบรมราชูปถัมภ์ ระดับปริญญาตรี จากวิทยาลัยวิศวกรรมศาสตร์ มหาวิทยาลัยรังสิต ระดับปริญญาโท สาขาการจัดการระบบสารสนเทศ (MIS) จากมหาวิทยาลัยโคโลราโด เดนเวอร์ ประเทศสหรัฐอเมริกา (United States of America) และระดับปริญญาเอก 
คณะเกษตร สาขาเกษตรเขตร้อน (หลักสูตรนานาชาติ) จากมหาวิทยาลัยเกษตรศาสตร์

 การทำงาน 
เดิมครอบครัวทำอาชีพโรงสีไฟ แต่ต่อมาประสบภาวะขาดทุน จึงหันมาประกอบธุรกิจค้าวัสดุก่อสร้าง จำหน่ายคอนกรีตผสมเสร็จ รายเดียวในจังหวัดศรีสะเกษ กิจการเติบโตตามลำดับ ครอบครัวมีฐานะดีขึ้น ก่อนที่บิดาจะสนับสนุนให้สิริพงศ์เรียนทางด้านวิศวกรรมศาสตร์ที่มหาวิทยาลัยรังสิต

หลังเรียนจบ ทำงานที่บริษัทที่ปรึกษาออกแบบถนนของกรมทางหลวงชนบท และกรมโยธาธิการ ก่อนตัดสินใจไปเรียนปริญญาโทที่ประเทศสหรัฐอเมริกา หลังเรียนจบ กลับมาสานต่อโครงการบ้านจัดสรรของครอบครัวในจังหวัดศรีสะเกษ กระทั่งปิดโครงการสำเร็จ บิดาจึงนำกำไรมาซื้อที่ดินอีกแปลงหนึ่งให้เป็นสมบัติเพื่อต่อยอดธุรกิจ เขาจึงได้ก่อตั้ง ห้างหุ้นส่วนจำกัด สิริมงคลพร๊อพเพอร์ตี้ ประกอบธุรกิจอสังหาริมทรัพย์ประเภทบ้านเดี่ยว ทั้งหมด 7 โครงการ รวมกว่า 1 พันยูนิตในพื้นที่จังหวัดศรีสะเกษ รวมทั้งทาวน์โฮมและอาคารพาณิชย์ ก่อนขยายธุรกิจบ้านจัดสรรไปยังพื้นที่จังหวัดอุบลราชธานี

นอกจากนี้ สิริพงศ์ยังเคยทำธุรกิจอื่นอีก อาทิ โรงเรียนกวดวิชา ธุรกิจรถนำเข้า ร้านอาหารญี่ปุ่น ธุรกิจเฟรนส์ไชส์ ร้านกาแฟ รวมทั้งเป็นนายทุนให้กับ ไทบ้าน เดอะซีรีส์ และภาคต่อของภาพยนตร์ดังกล่าว

พ.ศ. 2561 เขาได้ยื่นสมัครในการสรรหาผู้ว่าการการกีฬาแห่งประเทศไทย แต่ไม่ได้รับคัดเลือกสมัครผู้ว่ากกท.แล้ว 3 คน-"เสี่ยโต้ง"ลั่นแก้งบกีฬาภูธร-ลูกหม้อหวังล้างระบบเด็กเส้น

 งานการเมือง 
สิริพงศ์ก้าวสู่การเมือง เป็นสมาชิกสภาผู้แทนราษฎรจังหวัดศรีสะเกษ เขต 1 สังกัดพรรคชาติไทย เมื่อ พ.ศ. 2550 และเป็นกรรมการบริหารพรรคชาติไทย แต่ถูกตัดสิทธิทางการเมือง 5 ปี ในคดียุบพรรคการเมือง พ.ศ. 2551 (บ้านเลขที่ 109) กระทั่งพ้นกำหนดเวลาถูกตัดสิทธิ์ทางการเมือง จึงได้เข้าสังกัดพรรคชาติไทยพัฒนาและเคยถูกวางตัวเป็นเลขาธิการพรรคเจาะตัวตน โต้ง สิริพงศ์ ว่าที่เลขาฯ ชาติไทยพัฒนา กับทางเลือกที่สาม ตัวแปร การเมืองไทย

ต่อมานายสิริพงศ์ได้ย้ายสังกัดมาอยู่พรรคภูมิใจไทย และลงสมัคร สส. เขตเดิม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 โดยในครั้งนี้สิริพงศ์ชนะธเนศ เครือรัตน์ ผู้สมัครจากพรรคเพื่อไทย กว่า 9.6 พันคะแนน เป็น สส. สมัยที่ 2เปิดประวัติ "สิริพงศ์ อังคสกุลเกียรติ" ส.ส.ศรีสะเกษ ต่อมาในการลงมติเลือกนายกรัฐมนตรีไทย พ.ศ. 2562 ปรากฏว่าเขาลงมติขัดต่อมติพรรคที่เลือกพลเอก ประยุทธ์ จันทร์โอชา โดยตัวเขาได้งดออกเสียงในการลงมติครั้งนั้นสิริพงศ์ อังคสกุลเกียรติ แหกมติ-ไม่โหวต‘บิ๊กตู่’ : ข่าวทะลุคน

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สิริพงศ์ลงสมัครรับเลือกตั้งในเขตเดิม แต่คราวนี้แพ้ให้กับธเนศ อย่างไรก็ตาม พลตำรวจเอก เพิ่มพูน ชิดชอบ รัฐมนตรีว่าการกระทรวงศึกษาธิการ ในรัฐบาลเศรษฐา ทวีสิน และรัฐบาลแพทองธาร ชินวัตร ก็ได้แต่งตั้งให้สิริพงศ์เป็นผู้ช่วยรัฐมนตรีและโฆษกในกระทรวงศึกษาธิการ

ต่อมาในปี พ.ศ. 2568 คณะรัฐมนตรีไทย คณะที่ 65 ที่นำโดยอนุทิน ชาญวีรกูล นายกรัฐมนตรี ได้แต่งตั้งให้สิริพงศ์เป็นโฆษกประจำสำนักนายกรัฐมนตรี ตามที่อนุทินเคยหาเสียงไว้ ก่อนจะลาออกเมื่อวันที่ 5 กุมภาพันธ์ พ.ศ. 2569 ก่อนการเลือกตั้งทั่วไปในปีดังกล่าวเป็นเวลา 3 วัน เพื่อลงสมัครรับเลือกตั้งในเขตเดิมอีกครั้ง และรอบนี้ชนะการเลือกตั้งได้เป็น สส. สมัยที่ 3

 สมาชิกสภาผู้แทนราษฎร 
สิริพงศ์ อังคสกุลเกียรติ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดศรีสะเกษ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดศรีสะเกษ สังกัดพรรคภูมิใจไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดศรีสะเกษ สังกัดพรรคภูมิใจไทย

 ผลงานการแสดง 
 ภาพยนตร์ 
 ปี เรื่อง บทบาท หมายเหตุ 2560 ไทบ้าน เดอะซีรีส์ เสี่ยโต้ง รับเชิญ 2561 ไทบ้าน เดอะซีรีส์ 2.2 2563 ไทบ้าน x BNK48 จากใจผู้สาวคนนี้ คนให้เช่าจักรยาน 2565 หมอปลาวาฬ รปภ. 2566 สัปเหร่อ คนงานไทยรัฐ, ความสำเร็จของ “สัปเหร่อ” ในมุมของ “สิริพงศ์ อังคสกุลเกียรติ”, 24 ตุลาคม 2566, สืบค้นเมื่อ 26 ตุลาคม 2566 2569 สัปเหร่อ 2คนงานเร็วๆนี้ไทบ้าน เดอะซีรีส์ 3

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๔, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๙, ๒๒ มกราคม ๒๕๖๔

 อ้างอิง 

 แหล่งข้อมูลอื่น 


หมวดหมู่:บุคคลจากอำเภอเมืองศรีสะเกษ
หมวดหมู่:นักธุรกิจจากจังหวัดศรีสะเกษ
หมวดหมู่:นักการเมืองจากจังหวัดศรีสะเกษ
หมวดหมู่:โฆษกประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดศรีสะเกษ
หมวดหมู่:นักการเมืองพรรคชาติไทย
หมวดหมู่:นักการเมืองพรรคชาติไทยพัฒนา
หมวดหมู่:นักการเมืองพรรคภูมิใจไทย
หมวดหมู่:ผู้อำนวยการสร้างภาพยนตร์ชาวไทย
หมวดหมู่:บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
หมวดหมู่:บุคคลจากวิทยาลัยวิศวกรรมศาสตร์ มหาวิทยาลัยรังสิต
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.